
**Seria2,** **Varianta 3**

1. Adaugă în imagine elementele de mai jos şi coloreaz-o respectând cerinţele.

Realizează astfel un desen cât mai creativ care să surprindă momente dintr-un zbor aviatic.

*Avionul decolează spre locul de vacanţă ales de elevii claselor a IV a. Compania aviatică a pregătit avionul special pentru ei şi l-a vopsit în culorile drapelului naţional, astfel: aripile cu roşu iar coada avionului cu albastru. Motoarele sunt maronii iar geamurile albastru deschis. Avionul a trecut printre cei trei norişori iar soarele zâmbeşte din colţul din dreapta. Înainte de decolare, toţi cei 15 copii au lansat baloane în aer.*

* *Colorează avionul cum e descris mai sus (3 puncte) şi adaugă*:
  + 3 baloane de culori şi forme diferite 10 puncte
  + **3** nori 5 puncte
  + Soarele deasupra unor munţi 10 puncte
* *Semnează desenul* cu numele tău în colţul din dreapta jos 2 puncte

Integrează desenul în peisaj; pentru impresia artistică şi creativitate se acordă 10 puncte

**40 puncte**

1. Maximizează fereastra din bara de task-uri care conţine fişierul **moisil\_2\_3.docx** şi completează în acest fişier rezultatele pentru următoarele cerinţe: **50 puncte**
2. Fiecare din cei opt ştrumfi a trimis câte un cadou celorlalţi. Câte cadouri s-au trimis în total?

R: ............................  **5 puncte**

**2.** Suma a patru numere naturale este 182. Suma primelor două numere este cu 6 mai mare decât suma celorlalte două. Aflaţi numerele, ştiind că primele două sunt pare consecutive, iar ultimele două sunt impare consecutive. **5 puncte**

R: ............................

**3.** Să se afle cel mai mic şi cel mai mare număr natural de 3 cifre distincte care împărţite la 24 dau restul 20. **5 puncte**

R: ............., ...............

**4.** Fie numărul : y=122333444455555……19……..1919. **10 puncte**

1. Câte cifre are numărul y?
2. Precizaţi cifra de pe locul 44.

R: ..........., .................

**5**. Pe o insulă locuiesc numai arici, şerpi şi vulpi. Fiecare animal mănâncă o dată pe zi, astfel încât orice arici mănâncă la micul dejun câte un şarpe, orice vulpe mănâncă la prânz câte un arici, iar orice şarpe mănâncă la cină câte o vulpe. La sfârşitul zilei de joi, pe insulă a rămas un singur animal. Câte animale existau pe insulă,luni, înainte de micul dejun? **15 puncte**

R: ............................

**6**.Toţi cei 40 de elevi dintr-o clasă învaţă măcar una dintre limbile engleză sau franceză. 23 elevi învaţă franceza iar 30 învaţă engleza. Câţi elevi învaţă ambele limbi străine? Câţi elevi învaţă numai franceză?

R: .........., .................. **10 puncte**